તા 30 અને 1 બપોર સુધી શત્રુ અને ષડ્યંત્રથી સાવધાન રહેવું. હાથમાં આવતાં રૂપિયા અટકશે. ઉઘરાણી કે લોનના કાર્યોમાં પણ અવરોધો આવી શકે છે. આપની ક્ષમતા કરતા વધુ કામની જવાબદારી લેતા માનસિક બોજ રહશે. તા 1 બપોર પછી અને 2 ,3 દરમિયાન આપ પૂર્ણ જોશ અને ઉત્સાહની અનુભૂતિ કરશો. આ સમયમાં તમારી આયોજનકળા સારી હોવાથી કોઈપણ કામ તેની પ્રાથમિકતાના આધારે પાર પાડશો. સુખસગવડની ચીજ પાછળ ખર્ચ થશે. પરિવારનો સાથસહકાર મળશે. કામકાજમાં વ્યસ્ત રહેશો જેથી સ્વાસ્થ્યનું ધ્યાન રાખવું. આવકના નવા સ્ત્રોતથી નફો થશે. આપની ચતુરાઈ અને વિવેકથી પોતાનું દરેક કાર્ય પૂર્ણ કરશો. સંપત્તિ અને વારસા જેવા મહત્ત્વના કાર્ય થશે. તા 4 અને 5 દરમિયાન સરકારી બાબતોમાં સફળતા મળશે. આપની લોકપ્રિયતામાં વધારો થશે. પ્રોફેશનલ મોરચે તમારા પરિચિતોના વર્તુળમાં વધારો કરવા માટે આ સમય બહેતર છે. તમારી વાણીનો પ્રભાવ ઘણો સારો રહેશે. સામાજિક કાર્યમાં વ્યસ્ત રહેશો. આપની સલાહ કોઈના માટે લાભકર્તા રહેશે. જૂનું રોકાણ લાભદાયી રહેશે. તા 6ના રોજ દિવસ લાભદાયી રહેશે. આપના વિચારો સકારાત્મક રહેશે. નોકરીમાં બોસ અને અધિકારી આપનાથી પ્રસન્ન રહેશે.